**Nenad Bjelica** (Osijek, Hrvatska, 20. kolovoza 1971.) je bivši hrvatski nogometaš i nacionalni reprezentativac te trenutačno trener poljskoj Lech Poznań.

Igračka karijera
----------------

### Klupska karijera

Nenad Bjelica je kao mladi igrač nastupao je za osječke klubove Metalac iz NK Osijek dok je u potonjem klubu 1991. godine započeo svoju profesionalnu karijeru. Nakon svega dvije sezone igranja u njemu, odlazi u Španjolsku. U Primeri je prvotno nastupao za Albacete. U tri godine provedene tamo, najveći uspjeh postignut s tim klubom je polufinale Kupa kralja. Poslije toga, 1996. godine odlazi u Betis Sevillu s kojom je igrao finale španjolskog kupa.

U sezoni 1998./99. Bjelica je nastupao za Las Palmas. To mu je bila posljednja sezona u karijeri koju je igrao u Španjolsko.

1999. godine Nenad Bjelica se vraća u Hrvatsku, u svoj matični klub NK Osijek, iz kojeg je potekao. U tom razdoblju igranja za Osijek, posebno se pamtiti sezona 2000./01. Tada je Osijek s Bjelicom kao važnim igračem, u tri kola Kupa UEFA, pobjeđivao eminentne europske protivnike, kao što su Brøndby, Rapid Beč i Slavija Prag.

Odlične igre omogućile su mu 2001. godine transfer u tadašnjeg bundesligaša Kaiserslauterna. U klubu je proveo tri sezone te 2004. odlazi u Austriju. Ondje je proveo posljednje četiri sezone igračke karijere. Ondje je igrao za Admiru Wacker i Kärnten, u svakom klubu po dvije sezone. Igrački se umirovio 30. lipnja 2008.

### Reprezentativna karijera

Bjelica ima po jedan nastup u mladoj i B selekciji hrvatske nogometne reprezentacije. Od 2001. do 2004. godine nastupao je za hrvatsku seniorsku nogometnu reprezentaciju. U tom razdoblju skupio je devet nastupa za Hrvatsku. Za nacionalni sastav je debitirao 2001. godine u Rijeci u prijateljskom susretu protiv Austrije (pobjeda domaćina od 1:0). Bio je članom selekcije koja je nastupila na EURU 2004. U Portugalu. Završetkom europskog prvenstva, Otto Barić se povlaći s mjesta izbornika a u isto vrijeme Bjelica se oprašta od reprezentacije.

Trenerska karijera
------------------

Nenad Bjelica je svoju trenersku karijeru započeo još 15. rujna 2007. kao igrač-trener u austrijskom klubu Kärntenu. 1. srpnja 2008. samo dan nakon igračkog umirovljenja, Bjelica s klubom potpisuje ugovor kao trener kluba.

Od 2009. do 2010. godine trenirao je momčad Lustenau 07 a poslije toga je tri sezone vodio momčad WAC St. Andrä.

Od ljeta 2013. Nenad preuzima klupu Austrije Beč. Kao trener Austrije Beč plasirao se u grupnu fazu Lige prvaka u sezoni 2013./14. U dvije utakmice, njegova ekipa je bila bolja od zagrebačkog Dinama. U tom natjecanju je ostvario pobjedu protiv ruskog Zenita na domaćem terenu kao i dva gostujuća remija protiv Zenita i Porta.

Zbog loših rezultata u domaćem prvenstvu, Nenad je 16. veljače 2014. dobio otkaz u bečkoj Austriji.

Krajem lipnja 2014. hrvatski trener je preuzeo talijanskog drugoligaša Speziju iako je u kombinacijama za taj posao navodno bio i Hajdukov trener Igor Tudor. U isto vrijeme, Bjelica je stao u obranu izbornika Nike Kovača kojeg su mediji i kritičari žestoko napali zbog ispadanja Hrvatske sa Svjetskog prvenstva u Brazilu.

Izvori
------

1. ↑  () rsssf.com: Reprezentativna karijera igrača, preuzeto 15. svibnja 2013.
2. ↑  Nogometni leksikon: Bjelica, Nenad, preuzeto 15. svibnja 2013.
3. ↑  () transfermarkt.de: Austria Kärnten ist ein Thema für mich Arhivirano 2010-03-26 na Wayback Machine-u, preuzeto 15. svibnja 2013.
4. ↑  Nenad Bjelica novi trener bečke Austrije Arhivirano 2013-06-24 na Wayback Machine-u, hrsport.net, preuzeto 17. lipnja 2013.
5. ↑  Austrija Beč preko zagrebačkog Dinama u Ligi prvaka Arhivirano 2013-08-30 na Wayback Machine-u, sportske.jutarnji.hr, preuzeto 27. kolovoza 2013.
6. ↑  BBC Sport Football: FK Austria Vienna 4-1 Zenit St Petersburg
7. ↑  Zenit 0-0 Austria Vienna: Witsel off as hosts frozen out
8. ↑  „UEFA Champions League: Porto 1 Austria Wien". Arhivirano iz originala na datum 2016-03-04. Pristupljeno 2014-07-26.
9. ↑  Nenad Bjelica dobio otkaz u bečkoj Austriji, tportal.hr, preuzeto 16. veljače 2014.
10. ↑  Nenad Bjelica dobio otkaz u bečkoj Austriji[*mrtav link*], sportske.jutarnji.hr, preuzeto 16. veljače 2014.
11. ↑  Nenad Bjelica preuzeo klupu talijanskog drugoligaša Spezije, index.hr, preuzeto 23. lipnja 2014.
12. ↑  Bjelica stao iza Kovača i poručio kritičarima: Gnjusni ste ! Kad ste tako iskusni, zašto vas nitko ne traži?, index.hr, preuzeto 28. lipnja 2014.

Vanjske poveznice
-----------------

* Nenad Bjelica na HNS.hr
* () Nenad Bjelica na FIFA.com Arhivirano 2010-11-27 na Wayback Machine-u
* () Nenad Bjelica na National-Football-Teams.com
* () Nenad Bjelica na Transfermarkt.de[*mrtav link*]

|  |  |  |  |  |  |  |
| --- | --- | --- | --- | --- | --- | --- |
| 

|  Nenad Bjelica - sastavi i nagrade |
| --- |
|  |
| 

| * p
* r
* u
Sastav Hrvatske  na  EP 2004. |
| --- |
| 1 Vasilj • 2 Tokić • 3 Šimunić • 4 Tomas • 5 Tudor • 6 Živković (c) • 7 Rapaić • 8 Srna • 9 Pršo • 10 N. Kovač • 11 Šokota • 12 Butina • 13 Šimić • 14 Neretljak • 15 Leko • 16 Babić • 17 Klasnić • 18 Olić • 19 Mornar • 20 Roso • 21  R. Kovač • 22 Bjelica • 23 Didulica • Izbornik: Barić | Hrvatska |

 |

 |